יואכים ארנסט, נסיך אנהלט

יואכים ארנסט, נסיך אנהלט (בגרמנית: Joachim Ernst von Anhalt; 21 באוקטובר 1536 – 6 בדצמבר 1586), היה נסיך גרמני מבית אסקניה, שליט נסיכות אנהלט-צרבסט משנת 1551, ומשנת 1570 השליט הבלעדי של כל נחלות אנהלט.

== ביוגרפיה ==
יואכים ארנסט, נסיך אנהלט

=== ראשית חייו ===
יואכים ארנסט נולד ב-21 באוקטובר 1536 בדסאו, ליוהאן החמישי, נסיך אנהלט-צרבסט ולמרגרטה מברנדנבורג, בתם של יואכים הראשון, הנסיך הבוחר מברנדנבורג ואליזבת מדנמרק, נסיכת הבוחר מברנדנבורג. הוא קיבל חינוך נרחב תחת פיקוחו של אביו. ב-1 בפברואר 1549, כשהיה רק בן שלוש עשרה, הוא נכנס רשמית לאוניברסיטת ויטנברג, שם, בין היתר, למד עם התאולוג גאורג הלט.

=== נסיך אנהלט-צרבסט ===
בשנת 1550 מת אביו, ויואכים ארנסט ירש את אנהלט-צרבסט יחד עם אחיו הגדול קרל הראשון, נסיך אנהלט-צרבסט ואחיו הצעיר ברנהרד השביעי, נסיך אנהלט-צרבסט.

בשנת 1553 מת דודו גאורג השלישי, נסיך אנהלט-פלצקאו ללא יורשים, ובעקבות כך ירשו יואכים ארנסט ואחיו את אנהלט-פלצקאו. בשנת 1561 מת דודו יואכים הראשון, נסיך אנהלט-דסאו ללא יורשים, ובעקבות כך ירשו האחים גם את אנהלט-דסאו. בשנת 1562 ויתר דודו וולפגנג, נסיך אנהלט-קתן על אנהלט-קתן לטובתו.

=== נישואים ===
ב-3 במרץ 1560 התחתן יואכים ארנסט עם אגנס מבארבי-מיהלינגן, בתו של וולפגנג הראשון, רוזן בארבי-מיהלינגן, ממנה היו לו שישה ילדים.

ב-9 בינואר 1571 התחתן יואכים ארנסט בשנית עם אלאונורה מווירטמברג, בתו של כריסטוף, דוכס וירטמברג, ממנה היו לו עשרה ילדים.

=== נסיך אנהלט ===
בשנת 1570 מת אחיו האחרון, ברנהרד השביעי, נסיך אנהלט-צרבסט, ויואכים ארנסט הפך לשליט היחיד של נסיכות אנהלט שאוחדה לראשונה מאז 1252, וקבע את מקום מושבו בדסאו.

יואכים ארנסט היה שליט אופייני לתקופת הרנסאנס, ותמך בנדיבות בתרבות ואמנות. הוא שלח את בניו עם מורים פרטיים למסעות חינוך ברחבי אירופה. כמו כן, הוא הורה לבנו של ראש ממשלתו, טוביאס היבנר, ליצור תיאור מפורסם של משחקי אבירים (Ritterspiele) שהתרחש בחצר השלטון בדסאו.

בשנת 1572 הוא יצר את קוד החוקים האזורי של אנהלט (Landesverordnung Anhalts), ובשנת 1582 הוא ייסד את בית הספר להתעמלות בצרבסט. הוא היה תומך נלהב של הרפורמציה הפרוטסטנטית וההוגנוטים.

=== מותו ===
ב-6 בדצמבר 1586 מת יואכים ארנסט בדסאו, ומכיוון שבשטחי אנהלט לא חל חוק העדפת הבן הבכור, ירשו שבעת בניו של יואכים ארנסט את הנסיכות במשותף. בשנת 1603 חולקה הנחלה בין האחים; יוהאן גאורג קיבל את אנהלט-דסאו, כריסטיאן את אנהלט-ברנבורג, אוגוסט את אנהלט-פלצקאו, רודולף את אנהלט-צרבסט ולודוויג את אנהלט-קתן.

==משפחתו==
ב-3 במרץ 1560 התחתן יואכים ארנסט עם אגנס מבארבי-מיהלינגן, בתו של וולפגנג הראשון, רוזן בארבי-מיהלינגן, ממנה היו לו שישה ילדים:
* אנה מריה מאנהלט (1561–1605), התחתנה עם יואכים פרידריך, דוכס לגניצה-ברזג-אולאווה-וולוב
* אגנס מאנהלט (1562–1564)
* אליזבת מאנהלט-צרבסט (1563–1607), התחתנה עם יוהאן גאורג, הנסיך הבוחר מברנדנבורג
* זיבילה מאנהלט (1564–1614), התחתנה עם פרידריך הראשון, דוכס וירטמברג
* יוהאן גאורג הראשון, נסיך אנהלט-דסאו (1567–1618)
* כריסטיאן הראשון, נסיך אנהלט-ברנבורג (1568–1630)

ב-9 בינואר 1571 התחתן יואכים ארנסט עם אלאונורה מווירטמברג, בתו של כריסטוף, דוכס וירטמברג, ממנה היו לו עשרה ילדים:
* ברנהרד, נסיך אנהלט (1571–1596)
* אגנס הדוויג מאנהלט (1573–1616), התחתנה עם אוגוסט הראשון, הנסיך הבוחר מסקסוניה, ולאחריו התחתנה עם יוהאן השני, דוכס שלזוויג-הולשטיין-זונדרבורג
* דורותיאה מריה מאנהלט (1574–1617), התחתנה עם יוהאן השני, דוכס סקסוניה-ויימאר
* אוגוסט, נסיך אנהלט-פלצקאו (1575–1653)
* רודולף, נסיך אנהלט-צרבסט (1576–1621)
* יוהאן ארנסט, נסיך אנהלט (1578–1601)
* לודוויג הראשון, נסיך אנהלט-קתן (1579–1650)
* סבינה מאנהלט (1580–1599)
* יואכים כריסטוף מאנהלט (1582–1583)
* אנה סופיה מאנהלט (1584–1652), התחתנה עם קרל גינתר, רוזן שוורצבורג-רודולשטאדט

==קישורים חיצוניים==

{| class="wikitable" align="center" style="margin:auto;"
|-
| colspan="3" align="center"| יואכים ארנסט, נסיך אנהלט בית אסקניה נולד:21 באוקטובר 1536 מת:6 בדצמבר 1586
|-
| rowspan="1" align="center"| יוהאן החמישי
| rowspan="1" align="center"| נסיכות אנהלט-צרבסט 1551–1570 <small>בשיתוף עם קרל הראשון וברנהרד השביעי</small>
| rowspan="4" align="center"| איחוד כל השטחים לנסיכות אנהלט
|-
| rowspan="1" align="center"| גאורג השלישי
| rowspan="1" align="center"| נסיכות אנהלט-פלצקאו 1553–1570 <small>בשיתוף עם קרל הראשון וברנהרד השביעי</small>
|-
| rowspan="1" align="center"| יואכים הראשון
| rowspan="1" align="center"| נסיכות אנהלט-דסאו 1561–1570 <small>בשיתוף עם ברנהרד השביעי</small>
|-
| rowspan="1" align="center"| וולפגנג
| rowspan="1" align="center"| נסיכות אנהלט-קתן 1562–1570 <small>בשיתוף עם ברנהרד השביעי</small>
|-
| rowspan="1" align="center"| אין, הקמה חדשה
| rowspan="1" align="center"| נסיכות אנהלט 1570–1586
| rowspan="1" align="center"| יוהאן גאורג כריסטיאן ברנהרד אוגוסט רודולף יוהאן ארנסט לודוויג

|}

קטגוריה:נסיכים גרמנים
קטגוריה:בית אסקניה
קטגוריה:ילידי 1536
קטגוריה:נפטרים ב-1586